Marrëdhëniet mes Shqipërisë dhe Mikronezisë

Shqipëria dhe Mikronezia kanë vendosur marrëdhënie diplomatike që nga viti 2008.

 Marrëdhëniet politike 

Përpara se të vendosnin zyrtarisht marrëdhënie politike, Shqipëria dhe Mikronezia kanë qënë pjesë e konventës mbi të drejtën e detit, të zhvilluar nga Koleksioni i Traktateve të Kombeve të Bashkuara më 10 dhjetor 1982. Mikronezia u bë pjesë e kësaj konvente më 29 prill 1991, ndërsa Shqipëria e nënshkroi atë dhe u bë pjesë e saj më 23 qershor 2003. Në këtë konventë diskutohet për ligjet për përkatësinë, strukturimin dhe legalitetin detar dhe bashkëpunimi mes vendeve për mbrojtjen dhe promovimin e burimeve ujore. Delegatë nga Shqipëria dhe Mikronezia kanë zhvilluar mbledhje të përbashkëta dhe kanë bashkëpunuar në sektorë politikë, ekonomikë dhe kulturorë në fillim vitet 1990, kryesisht në vitin 1991, në mbledhjet e përbashkëta mes Shqipërisë dhe vendeve të Lindjes së Largët dhe Oqeanisë. Aty u vu në pah roli i Shqipërisë në fusha të ndryshme dhe praktikat ndërlidhëse e ndërmjetëse me këto vende. Delegatë nga Shqipëria dhe Mikronezia kanë zhvilluar mbledhje të përbashkëta në disa organizata pjesë të OKB-së por edhe Bankën Botërore, konkretisht mbledhje të përbashkëta në samitin e Forumit Global për Emigrimin dhe Zhvillimin, mbajtur në Zvicër më 1-2 dhjetor 2011, samitin e Organizatës së Ushqimit dhe Bujqësisë, mbajtur në Itali më 5-7 korrik 2024, samitin e Organizatës së Tregtisë dhe Zhvillimit të OKB-së, mbajtur në Zvicër më 19 mars 2025, samitin e OBSH-së, mbajtur në Zvicër më 19 maj 2025, samitin e përgjithshëm të OKB-së, mbajtur në SHBA më 29 gusht 2025 si dhe samitin e Bankës Botërore, mbajtur në SHBA më 4 shtator 2025. Në një reportazh të zhvilluar nga Biblioteka Online dhe Platforma e Publikimeve (OAPEN) më 23 qershor 2012 u publikua artikulli Angazhimi i Shteteve të Federuara të Mikronezisë me Botën e Jashtme, ku u vu në pah bashkëpunimi edhe me Shqipërinë në fusha e aspekte të ndryshme, marrëdhëniet ndër vite mes tyre dhe takime të ndryshme të delegatëve të të dy vendeve.

 Marrëdhëniet ekonomike 

Të dy vendet eksportojnë mallra dhe shërbime te njëri tjetri. Eksportet përfshijnë tregtinë ushqimore dhe pijet, industrinë mekanike, elektrike, elektronike, tekstile, drusore, metalike si dhe materiale të ndryshme ndërtimi e pune. Ndër eksportet mes dy vendeve përfshijnë edhe eksportet në industrinë e peshkimit si dhe mjete e materiale të ndryshme ujore.

 Shiko edhe 

 Marrëdhëniet e jashtme të Shqipërisë

 Referime 

 Lidhje të jashtme 

Kategoria:Marrëdhëniet e jashtme të Shqipërisë